कन्‍या राशि वाले लोग आलोचना भी करते हैं तो बहुत सधी हुई। अगर कुण्‍डली में बुध उत्‍तम स्थिति में हो तो कन्‍या राशि के गुण प्रचुर मात्रा में मिलते हैं। धौनी की कुण्‍डली में बुध, यश के दशम भाव में स्थित है। लग्‍नेश का दशम कें होना राजयोग निर्मित करता है और व्‍यक्ति को यश, सम्‍मान और ख्‍याति दिलवाता है। बुध का दशम भाव में मिथुन राशि में होना भद्र महापुरुष योग भी बनाता है। हमारे ऋषियों के अनुसार भद्र योग में जन्म लेने वाला व्यक्ति सिंह के समान फुर्तीला, वक्षस्थल पुष्ट, विद्वान, सुन्दर, बुद्धिमान, बातों को छिपाने वाला, धार्मिक, और धैर्यवान होता है। आश्‍चर्य नहीं की धौनी में भद्रमहापुरुष योग के सभी गुण मौजूद हैं।